ai4bharat/Pralekha huggingface dataset:
ప్రధాన మంత్రి కార్యాలయం
కోవిడ్-19 నిరోధంలో 11 సాధికార బృందాల కృషిపై పీఎంవో సమీక్ష
నిరంతర సరఫరా క్రమం నిర్వహణకు విశ్వాసకల్పన చర్యలు కీలకం
ప్రాంతీయ భాషల్లో సమాచారంతో చిట్టచివరిదాకా దృష్టి సారించే వీలు
కోవిడ్-19 వ్యాప్తి నేపథ్యంలో సవాళ్ల పరిష్కారం కోసం అధికారులు సభ్యలుగా ఏర్పాటు చేసిన సాధికార బృందాల కృషిని ప్రధానమంత్రి కార్యాలయం  ఇవాళ సమీక్షించింది. ఈ సమావేశానికి ప్రధానమంత్రి ముఖ్య కార్యదర్శి అధ్యక్షత వహించారు. ప్రపంచ మహమ్మారిపై పోరులో ప్రస్తుత కృషిపై పీఎంవో పర్యవేక్షణలో భాగంగా వివిధ స్థాయులలో సాగే సమీక్షలలో ఇది తాజా సమావేశం. ఈ సందర్భంగా ఆయా సాధికార బృందాలు చేపట్టిన చర్యలను ముఖ్య కార్యదర్శి సమీక్షించారు. సరఫరా క్రమం, అవసరమైన సరంజామా లభ్యతకు వీలుగా సదుపాయాల నిర్వహణ, వైరస్ నిరోధంలో పాలుపంచుకుంటున్న భాగస్వాముల ప్రయోజనాలు, సామాజిక దూరం నిబంధన అమలు సహితంగా రైతులకు సహాయ-సహకారాలు, వీటన్నిటికీ సంబంధించి దేశీయాంగ శాఖ మార్గదర్శకాలను మూలాల్లోకి తీసుకెళ్లే విశ్వాస కల్పన చర్యల ఆవశ్యకత తదితరాలపై సమావేశం చర్చించింది. సమగ్ర రోగ నిర్ధారాణ విధానం, ప్రక్రియలద్వారా ఇప్పటిదాకా 1,45,916 నమూనాలను పరీక్షించడంపై సమీక్షించి, సంతృప్తి వ్యక్తం చేసింది.
వలస కార్మికులు, నిరాశ్రయులు తదితర దుర్బలవర్గాలకు ఆశ్రయం కల్పించే దిశగా అన్ని రాష్ట్ర ప్రభుత్వాల ప్రధాన కార్యదర్శులకు ఆదేశాలు జారీచేసినట్లు సాధికార బృందాల సభ్యులైన అధికారులు ఈ సమావేశంలో వివరించారు. అదే సమయంలో అన్ని రాష్ట్రాలు, జిల్లా స్థాయులలో కేంద్రం నిరంతరం పర్యవేక్షిస్తోందని గుర్తుచేశారు. ఆరోగ్య సంరక్షణ సిబ్బందికి అవసరమైన వ్యక్తిగత రక్షణ సామగ్రి ఉత్పత్తిని పెంచడంతోపాటు సకాలంలో తగుమేర అందించడం ద్వారా సామర్థ్య కల్పనకు తీసుకుంటున్న చర్యలను వివరించారు. స్వచ్ఛంద, పౌరసంఘాల బృందాలను కూడా రంగంలోకి దించామని తెలిపారు. జిల్లాల స్థాయిలో పునరుక్తుల నివారణ, వనరుల సద్వినియోగానికి చర్యలు తీసుకోవాలని ఈ సందర్భంగా ప్రధాని ముఖ్య కార్యదర్శి సూచించారు.
ప్రధానమంత్రి గరీబ్ కల్యాణ్ యోజన కింద ప్రకటించిన ఆర్థిక ఉపశమన ప్యాకేజీద్వారా చేపట్టిన సంక్షేమ చర్యల ప్రగతిని కూడా సమావేశం సమీక్షించింది. లక్షిత లబ్ధిదారులకు పూర్తి ప్రయోజనం లభించేలా గణాంక వాస్తవాల నిర్వహణ కీలకమని ముఖ్య కార్యదర్శి స్పష్టం చేశారు. దేశంలో చిట్టచివరిదాకా సకాల సమాచార ప్రదానానికి వీలుగా తీసుకుంటున్న చర్యలపై చర్చించడంతోపాటు ప్రాంతీయ భాషల వినియోగ ప్రాముఖ్యాన్ని నొక్కిచెప్పారు. ఇక సాంకేతికత, గణాంక నిర్వహణకు సంబంధించి ‘ఆరోగ్య సేతు’ యాప్ను ప్రజల్లోకి తీసుకెళ్లడంపై సమావేశం సంతృప్తి వ్యక్తం చేసింది. అయితే, ఈ యాప్ వినియోగం పెంపుపైనా శ్రద్ధపెట్టాల్సిన అవసరం ఉందని అభిప్రాయపడింది. ప్రధానమంత్రి కార్యాలయ సీనియర్ అధికారులతోపాటు ఇతర శాఖల మంత్రులు కూడా ఈ సమావేశానికి హాజరయ్యారు.
వ్యవసాయ మంత్రిత్వ శాఖ
ఖరీఫ్ కాలంలో పంట దిగుబడిని గరిష్ఠంగా పెంచడానికి సరికొత్త వ్యవసాయ విధానాలు అవలంబించవలసిందిగా రైతులకు పిలుపునిచ్చిన కేంద్ర వ్యవసాయ, రైతుల సంక్షేమ శాఖ మంత్రి శ్రీ నరేంద్ర సింగ్ తోమర్
కోవిడ్-19 సందర్బంగా రైతాంగం అంకితభావాన్ని ప్రశంసిస్తూ రైతులకు ఓ లేఖ రాసిన శ్రీ తోమర్, దేశ ఆర్ధిక ప్రగతిలో వ్యవసాయ ఉత్పత్తి కీలకం అని లేఖలో పేర్కొన్న కేంద్ర మంత్రి, ఆత్మ నిర్భర భారత్ కు వ్యవసాయం, గ్రామాలు కేంద్ర బిందువులుగా ఉన్నాయి
వ్యవసాయాన్ని లాభదాయకమైన కార్యకలాపంగా మార్చడానికి వ్యవసాయ భూముల రకాన్ని దృష్టిలో ఉంచుకుని వివిధ రకాల పంటలను పండించాలని కేంద్ర వ్యవసాయ, రైతుల సంక్షేమ శాఖ మంత్రి శ్రీ నరేంద్ర సింగ్ తోమర్ విజ్ఞప్తి చేశారు. దేశంలోని చాలా ప్రాంతాల్లో రుతుపవనాలు రావడంతో, పలు చోట్ల విత్తు నాటడం పూర్తయిందని, ఇతర ప్రాంతాల్లో ఆ ప్రక్రియ నడుస్తోందని దేశవ్యాప్తంగా రైతులకు రాసిన లేఖలో శ్రీ తోమర్ పేర్కొన్నారు. ఉత్పత్తిని పెంచడానికి ఉత్తమమైన వ్యవసాయ పద్ధతులను అవలంబించాలని రైతులకు సూచించమని శ్రీ తోమర్ తన లేఖలో వివరించారు.
పరిశ్రమలు మరియు వ్యాపారాలను ప్రభావితం చేసిన లాక్ డౌన్ కష్ట సమయంలో కూడా దేశంలోని రైతులు తమ వ్యవసాయ పనులను బాధ్యత, అంకితభావంతో పూర్తి చేశారని కేంద్ర వ్యవసాయ మంత్రి ప్రశంసించారు. ప్రధాని శ్రీ నరేంద్ర మోడీ నాయకత్వంలో గత మూడు నెలల నుండి దేశం కరోనావైరస్ సంక్షోభాన్ని సమర్థవంతంగా ఎదుర్కుంటోందని అన్నారు. రబీ పంటల కోత, అమ్మకం ప్రక్రియ ఎటువంటి ఆటంకాలు లేకుండా పూర్తయింది. వ్యవసాయ ఉత్పత్తి దేశ ఆర్థిక వ్యవస్థకు ఇరుసుగా మారింది అని కేంద్ర మంత్రి స్పష్టం చేశారు.
ఖరీఫ్ సీజన్లో ప్రధాన పంట అయిన వరిని పండించే ఉత్తమ పద్ధతులు, కలుపు మొక్కల నియంత్రణ, జీవాధార పురుగు మందుల వాడకం, సేంద్రియ ఎరువు, వర్మి కంపోస్ట్, రిడ్జ్ ఫ్యూరో పద్ధతి వంటి అనేక మంచి వ్యవసాయ పద్ధతుల గురించి శ్రీ తోమర్ తన లేఖలో రాశారు. పంట నాటడం, రైజోబియం బ్యాక్టీరియాతో పప్పుధాన్యాల విత్తన చికిత్స, భూసార నిర్ధారణ కార్డుకు అనుగుణంగా పొటాష్, భాస్వరం తో పాటు నత్రజని ఎరువుల సమతుల్య ఉపయోగం, ఉత్తమ నీటిపారుదల పద్ధతులను ఉపయోగించడం వంటి వివరాలతో దేశంలోని వివిధ ప్రాంతాల అవసరాలను వ్యక్తిగతంగా తన లేఖలో మంత్రి వివరించారు.
సంగ్రహంగా, మెరుగైన పంట నిర్వహణ పద్ధతులను అవలంబించడం ద్వారా వ్యవసాయ ఉత్పత్తిని అనేక రెట్లు పెంచవచ్చని మంత్రి చెప్పారు. ముందే ప్లాన్ చేయడం, సరైన నిర్ణయాలు తీసుకోవడం, వాటిని ఈ రంగంలో అమలు చేయడం చాలా అవసరం. ప్రధానమంత్రి శ్రీ నరేంద్ర మోడీ ఇచ్చిన నినాదాన్ని ఉటంకిస్తూ - “జై జవాన్, జై కిసాన్, జై విజ్ఞ్యాన్, జై అనుసంధన్” అని శ్రీ తోమర్ నొక్కిచెప్పారు, వ్యవసాయం, గ్రామాల కేంద్ర బిందువుగా ఆత్మనిర్భర్జ్ లేదా స్వావలంబన భారత్, ప్రధాని దార్శనికతకు నిదర్శనం. మనం సమృద్ధి గా ఖరీఫ్ పంటను నిర్ధారించాలి. ప్రస్తుత పరిస్థితిలో, రైతులు తమ సొంత సంక్షేమం కోసమే కాకుండా మొత్తం దేశం సంక్షేమం కోసం వ్యవసాయ ఉత్పత్తిని పెంచే అపారమైన బాధ్యతను భరిస్తున్నారు అని కేంద్ర మంత్రి శ్రీ తోమర్ అన్నారు.
కేంద్ర వ్యవసాయ, రైతుల సంక్షేమ శాఖ మంత్రి రాసిన లేఖ చదవడానికి ఈ లింక్ ను క్లిక్ చేయండి
యువజన వ్యవహారాలు, క్రీడల మంత్రిత్వ శాఖ
జిరాక్పూర్లో శాయ్ ప్రాంతీయ కేంద్రాన్ని ప్రారంభించిన కేంద్ర క్రీడాశాఖ మంత్రి కిరణ్ రిజిజు, దేశవ్యాప్తంగా మరిన్ని అంతర్జాతీయ స్థాయి క్రీడా సదుపాయాల ఏర్పాటే లక్ష్యమని వెల్లడి
కేంద్ర యువజన వ్యవహారాలు, క్రీడాశాఖ మంత్రి శ్రీ కిరణ్ రిజుజు, పంజాబ్లోని జిరాక్పూర్లో, భారత క్రీడా ప్రాధికార సంస్థ  కొత్తగా ప్రాంతీయ కేంద్రాన్ని ప్రారంభించారు. వర్చువల్ పద్ధతిలో ఈ కార్యక్రమం జరిగింది. ఉత్తర భారతదేశంలోని శాయ్ ప్రధాన కేంద్రాల్లో ఒకటిగా ఇది ఉంటుంది.
శాయ్ కేంద్రం శిక్షకులు, క్రీడాకారులకు మంత్రి శుభాకాంక్షలు తెలిపారు. కొవిడ్ పరిస్థితి బాగుపడిన తర్వాత, కొత్త కేంద్రాన్ని సందర్శిస్తానని చెప్పారు.
"జమ్ముకశ్మీర్, లెహ్ నుంచి హిమాచల్ప్రదేశ్ వరకు అతి పెద్ద ప్రాంతంగా ఉత్తర భారతదేశం విస్తరించి ఉంది. భారత్లో ప్రపంచస్థాయి క్రీడా సదుపాయల ఏర్పాటు లక్ష్యంగా, ఈ ప్రాంతంలో చాలా అభివృద్ధి కార్యక్రమాలు చేపట్టాం. భారత భవిష్యత్ ఆశా కిరణాలు, మన దేశాన్ని క్రీడల కేంద్రంగా మార్చగల ఈ ప్రాంత యువతను దృష్టిలో పెట్టుకుని ఇవన్నీ చేస్తున్నాం" అని కిరణ్ రిజిజు వెల్లడించారు.
జిరాక్పూర్ శాయ్ కొత్త కేంద్రం పరిపాలన భవనాన్ని కేంద్ర ప్రజాపనుల విభాగం నిర్మించింది. త్వరలోనే మరిన్ని క్రీడా సదుపాయలను ఇక్కడ ఏర్పాటు చేయనుంది.
పంజాబ్ క్రీడల అధికారులు, శాయ్ ఉన్నతాధికారులు, శాయ్ ప్రాంతీయ కేంద్రాల డైరెక్టర్లు, శిక్షకులు, క్రీడాకారులు మొత్తం 300 మందికి పైగా వర్చువల్ కార్యక్రమంలో పాల్గొన్నారు.
ప్రధాన మంత్రి కార్యాలయం
దేశ ప్రజలకు ఏడు కొత్త రక్షణ కంపెనీల ను అంకితం చేసే ఒక కార్యక్రమాన్ని ఉద్దేశించి అక్టోబర్15 న వర్చువల్ మాధ్యమం ద్వారా ప్రసంగించనున్న ప్రధాన మంత్రి
మంగళప్రదమైన విజయ దశమి 2021 అక్టోబర్ 15 న ఏడు కొత్త రక్షణ కంపెనీల ను దేశ ప్రజల కు అంకితం చేసేందుకు రక్షణ మంత్రిత్వ శాఖ నిర్వహించే ఒక కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ వర్చువల్ మాధ్యమం ద్వారా ప్రసంగించనున్నారు. మధ్యాహ్నం సుమారు 12 గంటల 10 నిమిషాల కు ఈ కార్యక్రమం ఉంటుంది.
ఈ కార్యక్రమం లో రక్షణ మంత్రి, రక్షణ శాఖ సహాయ మంత్రి లతో పాటు రక్షణ పరిశ్రమ సంఘాల ప్రతినిధులు కూడా పాలుపంచుకొంటారు.
7 కొత్త రక్షణ కంపెనీల ను గురించి
దేశ రక్షణ సంబంధి సన్నద్ధత లో స్వయం సమృద్ధి ని మెరుగుపరచే చర్యల లో భాగం గా, ఆయుధ కర్మాగారాల సంబంధి బోర్డు ను ఒక ప్రభుత్వ విభాగం గా ఉన్నది కాస్తా 100 శాతం ప్రభుత్వ యాజమాన్యం కలిగిన కార్ పొరేట్ ఎన్ టిటి లు గా మార్చాలి అని ప్రభుత్వం నిర్ణయించింది. ఇలా మార్చడం వల్ల కార్యకలాపాల నిర్వహణ పరంగా స్వతంత్ర ప్రతిపత్తి, సామర్థ్యం అధికం కావడమే కాక వృద్ధి మరియు నూతన ఆవిష్కరణ లలో సరికొత్తదనం పెల్లుబుకగలదు.
కొత్త గా ఏర్పాటు చేసిన ఏడు రక్షణ కంపెనీలు ఏవేవంటే, అవి - మ్యూనిశన్స్ ఇండియా లిమిటెడ్ , ఆర్మర్ డ్ వీయికల్స్ నిగమ్ లిమిటెడ్ , అడ్వాన్స్ డ్ వెపన్స్ ఎండ్ ఇక్విప్ మెంట్ ఇండియా లిమిటెడ్ , ట్రూప్ కంఫర్ట్ స్ లిమిటెడ్ , యంత్ర ఇండియా లిమిటెడ్ , ఇండియా ఆప్ టెల్ లిమిటెడ్ , ఇంకా గ్లైడర్స్ ఇండియా లిమిటెడ్  లు.
నీతి ఆయోగ్
ఇండియాలో ఫ్రాంటియర్ టెక్నాలజీస్ క్లౌడ్ ఇన్నోవేషన్ సెంటర్ ప్రారంభించిన నీతి ఆయోగ్ & అమెజాన్ వెబ్ సర్వీసెస్
దేశంలో ప్రారంభించిన మొట్టమొదటి అమెజాన్ వెబ్ సర్వీసెస్ క్లౌడ్ ఇన్నోవేషన్ సెంటర్ వ్యవసాయం, ఆరోగ్య సేవలు, విద్య, మౌలిక సదుపాయాలు మరియు పరిపాలన రంగాలలో వినూత్న కల్పనలను ప్రోత్సహిస్తుంది.
అంకాత్మక వినూత్నత ద్వారా సామాజిక సవాళ్ళను ఎదుర్కొనేందుకు అమెజాన్ వెబ్ సర్వీసెస్ తో కలసి ఇండియాలోనే మొట్టమొదటి ఫ్రాంటియర్ టెక్నాలజీస్ క్లౌడ్ ఇన్నోవేషన్ సెంటర్  ప్రారంభిస్తున్నట్లు నీతి ఆయోగ్ సోమవారం ప్రకటించింది.
ఇండియాలో ఏర్పాటు చేసే ఈ సిఐసి విశ్వవ్యాప్తంగా ఏ డబ్ల్యు ఎస్ చేపడుతున్న సిఐసి గ్లోబల్ కార్యక్రమంలో భాగం. దీనిద్వారా ప్రభుత్వ సంస్థలు, లాభాపేక్షలేని సంస్థలు మరియు విద్యా సంస్థలు సవాళ్ళను ఎదుర్కోవడానికి కలసికట్టుగా ఏ డబ్ల్యు ఎస్ సాంకేతిక నైపుణ్యాన్ని వినియోగించుకొని కొత్త యోచనలను వర్తింపజేసి వాటిని పరీక్షిస్తాయి.
"విశ్వవ్యాప్తంగా ప్రభుత్వ సంస్థలు క్లౌడ్ టెక్నాలజీని వేగంగా, లాఘవంతో వినియోగించుకొని సమస్యలను పరిష్కరించడం, పౌరులకు సంబంధించిన సమస్యలను పరివర్తింపజేయడం చూస్తున్నాం" అని అమెజాన్ వెబ్ సర్వీసెస్ అంతర్జాతీయ సేల్స్ విభాగం వైస్ ప్రెసిడెంట్ మాక్స్ పీటర్సన్ అన్నారు. 'ప్రభుత్వరంగ సంస్థలలో వినూత్నతను పెంపొందించడానికి ఉత్ప్రేరకంగా పనిచేసే విధంగా మా క్లౌడ్ ఇన్నోవేషన్ సెంటర్ కార్యక్రమాన్ని రూపొందించాం. ఇండియాలో ప్రభుత్వరంగ సంస్థల పనితీరు మెరుగుపరిచేందుకు నీతి ఆయోగ్ చేపట్టిన కార్యక్రమానికి సహకరించడం మాకు ఎంతో ఉత్తేజాన్నిస్తోంది' అని ఆయన అన్నారు.
'ఏడబ్ల్యుఎస్ తో కలసి దీనిలో పనిచేయడం మాకు ఎంతో సంతోషకరంగా ఉంది. ఫ్రాంటియర్ టెక్నాలజీజ్ సిఐసి వినూత్న కల్పనలు ప్రోది చేసే వ్యక్తులు, అంకురా సంస్థలకు ఎంతగానో సహకరించి ప్రోత్సాహాన్నిస్తుంది. అత్యంత అధునాతన సాంకేతిక పరిజ్ఞానాన్ని వినియోగించడంలో మార్గదర్శకంగా ఉంటూ కృత్రిమ మేధ , ఐఓటి, రోబోటిక్స్, బ్లాక్ చైన్ మొదలైన ఉద్భవించే వర్ధమాన టెక్నాలజీలను వినియోగానికి సానుకూల పరిస్థితుల్ని సమకూరుస్తుంది. స్వయంసమృద్ధ భారతాన్ని సాధించాలన్న ప్రధానమంత్రి దార్శనికతకు ఈ కార్యక్రమం అనుగుణమైంది' అని అటల్ ఇన్నోవేషన్ మిషన్ డైరెక్టర్ ఆర్. రమణన్ తెలిపారు.
" ఇండియాలో స్థానిక సమస్యల పరిష్కారానికి కొత్త పద్ధతులను రూపొందించడంలో ప్రభుత్వ సంస్థలు, అంకుర సంస్థలు మరియు స్థానిక సంస్థలకు సిఐసి తోడ్పడుతుంది" అని నీతి ఆయోగ్ సీనియర్ అడ్వైజర్ అన్నా రాయ్ తెలిపారు. సిఐసి కార్యక్రమం ద్వారా పౌర సేవలను మరింత నైపుణ్యంతో విస్తృతంగా ఉపయోగించవచ్చునని ఆమె అన్నారు.
నీతి ఆయోగ్ ఫ్రాంటియర్ టెక్నాలజీస్ క్లౌడ్ ఇన్నోవేషన్ సెంటర్ ప్రధాన లక్ష్యం పౌర సేవలను వినూత్న రీతిలో అందించడం. ఏ డబ్ల్యు ఎస్ క్లౌడ్ ను ఉపయోగించుకొని ఇండియాలో స్థానిక సంస్థలు, అంకుర సంస్థలు, పరిశోధకులు మరియు విశ్వవిద్యాలయాలు ప్రయోగాలు చేయవచ్చు. నమూనాలను రూపొందించవచ్చు.
ఇండియాలో ప్రభుత్వరంగా సంస్థలు పరివర్తన చెంది ఆర్ధిక ప్రగతిని సాధించి సమాజంపై ప్రభావాన్ని చూపేవిధంగా సహాయపడేందుకు కట్టుబడి ఉన్నామని అమెజాన్ ఇంటర్నెట్ సర్వీసెస్ ప్రైవేట్ లిమిటెడ్ ప్రాంతీయ విభాగం అధిపతి రాహుల్ శర్మ తెలిపారు.
ఇప్పుడు నీతి ఆయోగ్ ఫ్రాంటియర్ టెక్నాలజీస్ సిఐసి ఆస్ట్రేలియా, బహరేన్, కెనడా, ఫ్రాన్సు , జర్మనీ, దక్షిణ కొరియా మరియు అమెరికాలలో ఉన్న ఏ డబ్ల్యు ఎస్ ప్రభుత్వరంగ క్లౌడ్ ఇన్నోవేషన్ సెంటర్ల సరసన చేరుతుంది. అమెజాన్ వెబ్ సర్వీసెస్ క్లౌడ్ ఇన్నోవేషన్ సెంటర్ల గురించి మరింత సమాచారం కోసం https://aws.amazon.com/government-education/cloud-innovation-centers/ దర్శించండి. అమెజాన్ ఇంటర్నెట్ సర్వీసెస్ ప్రైవేట్ లిమిటెడ్  సంస్థ ఇండియాలో ఏ డబ్ల్యు ఎస్ క్లౌడ్ సర్వీసెస్ రీసేల్ మరియు మార్కెటింగ్ పనులు చేస్తుంది.
విద్యుత్తు మంత్రిత్వ శాఖ
విద్యుత్ రంగానికి భారీ పరిహార సహాయాన్ని ఆమోదించిన విద్యుత్ శాఖ మంత్రి
ఈ లాక్డౌన్ సమయంలో 24 గంటల నిరంతరాయ విద్యుత్ సరఫరాకు హామీ ఇచ్చిన కేంద్ర విద్యుత్ శాఖ
చెల్లింపుల హామీలు 50%నికి తగ్గింపు
విద్యుత్ ఉత్పత్తి మరియు ప్రసార సంస్థలకు విద్యుత్ సరఫరా సంస్థలు చెల్లించవలసిన చెల్లింపులపై 3 నెలలు అప్పుల నిలుపుదల
ప్రపంచ వ్యాప్తంగా ప్రజలను గడగడలాడిస్తున్న కొవిడ్ 19 వ్యాధి నివారణకు దేశంలో విధించిన లాక్డౌన్ సమయంలో విద్యుత్ రంగంలోని ఉత్పత్తి, ప్రసారం, సరఫరా మరియు వ్యాపార వ్యవహారాల వ్యవస్థలకు సంబంధించిన అన్ని విభాగాలూ వినియోగదారులకు నిరంతరాయంగా విద్యుత్ సేవలను అందించడానికి నిరంతరం శ్రమిస్తున్నాయని కేంద్ర విద్యుత్ శాఖ మంత్రి వర్యులు శ్రీ ఆర్కే సింగ్ తెలిపారు.
విద్యుత్ ఉత్పత్తిలో 70% బొగ్గు నుంచే ఉత్పత్తి అవుతుండగా, బొగ్గు సరఫరాకు అంతరాయం కలుగకుండా దేశీయ బొగ్గు కంపెనీలు మరియు బొగ్గును రవాణా చేసే రైల్వే మంత్రిత్వ శాఖ మరియు బొగ్గు మంత్రిత్వ శాఖ వారితో ఎప్పటికప్పుడు వారితో మాట్లాడుతూ సత్ససంబంధాలను కలిగి ఉన్నారు.
లాక్డౌన్ కారణంగా విద్యుత్ వినియోగదారులు విద్యుత్ సరఫరా కంపెనీలకు వారి బకాయిలను చెల్లించలేకున్నారు. ఈ కారణంగా విద్యుత్ ఉత్పత్తి మరియు ప్రసార కంపెనీలకు డిస్కంలు చెల్లించవలసిన బకాయిలను చెల్లించడంలో జాప్యం జరుగుతుంది. ఈ కారణంగా విద్యుత్ రంగానికి ముఖ్య పరిహార సహాయాన్ని కేంద్ర విద్యుత్ శాఖ మంత్రి వర్యులు శ్రీ ఆర్కే సింగ్ ఆమోదించారు. అందులో భాగంగా డిస్కంలకు ద్రవ్యసంబంధిత సమస్యలను అధిగమించేందుకు ఈ క్రింది నిర్ణయాలను తీసుకున్నారు-
ఎ. విద్యుత్ ఉత్పత్తి/ ప్రసార కంపెనీలకు డిస్కంలు పెద్ద మొత్తంలో బకాయిలు ఉన్నా కూడా సిపిఎస్యు ఉత్పత్తి/ ప్రసార కంపెనీలు విద్యుత్ అంతరాయం లేకుండా సరఫరా చేస్తాయి. ప్రస్తుత అత్యవసర పరిస్థుతుల్లో ఏ డిస్కానికి కూడా ఎటువంటి విద్యుత్ కోత ఉండదు.
బి. 30 జూన్ 2020 వరకు విద్యుత్ ఉత్పత్తి మరియు ప్రసార కంపెనీలకు విద్యుత్ సరఫరా సంస్థలు చెల్లించవలసిన చెల్లింపుల భద్రత విధానంలో చెల్లింపుల హామీలను 50% నికి తగ్గించారు.
సి. విద్యుత్ ఉత్పత్తి మరియు ప్రసార సంస్థలకు డిస్కంలు చెల్లించవలసిన బకాయిలను 3 నెలల వరకు నిలుపుదల చేస్తున్నట్లు మరియు ఆలస్యంగా జరిగే చెల్లింపులపై ఎటువంటి అదనపు పన్నులను విధించరాదని కేంద్ర విద్యుత్ నియంత్రణాధికార సంఘమునుకు ఆదేశాలను ఇచ్చారు. అలాగే రాష్ట్రాలకు సంబంధించి రాష్ట్ర విద్యుత్ నియంత్రణ సంఘాలకు ఇటువంటి ఆదేశాలను ఇవ్వమని ఆయా రాష్ట్ర ప్రభుత్వాలను అభ్యర్ధించడమైనది.
.
(Visitor Counter : 186
రక్షణ మంత్రిత్వ శాఖ
సీషెల్స్లో అడుగుపెట్టిన ఐఎన్ఎస్ సునయన
సంయుక్త నౌకాదళ విన్యాసాలలో తొలిసారిగా భాగస్వామైన భారత నౌకాదళం
ఆపరేషన్ సదరన్ రెడినెస్ ఆఫ్ కంబైన్డ్ మారిటైమ్ ఫోర్సెస్ లో వార్శిక శిక్షణా విన్యాసాలలో పాల్గొనేందుకు ఐఎన్ఎస్ సునయన 24 సెప్టెంబరు 2022న పోర్ట్ విక్టోరియా ద్వారా సీషెల్స్లోకి అడుగుపెట్టింది. ఇది హిందూ మహాసముద్ర ప్రాంతంలోని సముద్ర భద్రతలో భారత నావికాదళం యొక్క నిబద్ధతను బలపరచడమే కాకుండా.. సీఎంఎఫ్ విన్యాసాలలో భారత నౌకాదళ నౌక తొలిసారిగా పాల్గొనడానికి ప్రతీకగా నిలుస్తుంది. సీఎంఎఫ్ నిర్వహిస్తున్న సామర్థ్య పెంపు శిక్షణా విన్యాసాలకు భారత దళం
భాగస్వామిగా పాల్గొనాల్సి ఉంది. సంయుక్త శిక్షణా విన్యాసాలలో అమెరికా, ఇటలీ, ఆస్ట్రేలియా, కెనడా, న్యూజిలాండ్ దేశాలనుండి సిబ్బంది ప్రతినిధి బృందాలుగాను మరియు బ్రిటన్, స్పెయిన్ మరియు భారతదేశం షిప్ భాగస్వాములుగా పాల్గొంటున్నాయి. సునయన పోర్ట్ కాల్ సమయంలో ఈ విన్యాసాలలో పాల్గొనే దేశాలతో వృత్తిపరమైన పరస్పర చర్యలు రూపకల్పన చేయబడ్డాయి.
PIB Headquarters
తెలంగాణ, ఆంధ్ర ప్రదేశ్ వినియోగదారుల కోసం ప్రమోషనల్ ఆఫర్లు : బిఎస్ఎన్ఎల్
భారత్ సంచార్ నిగమ్ లిమిటెడ్  ఆంధ్ర ప్రదేశ్ మరియు తెలంగాణ సర్కిల్స్ లో ప్రీ పెయిడ్ మరియు పోస్ట్ పెయిడ్ వినియోగదారుల కొరకు ఈ క్రింది ప్రమోషనల్ ఆఫర్లు ప్రవేశపెట్టినట్లు బిఎస్ఎన్ఎల్ తెలంగాణ టెలికం సర్కిల్ చీఫ్ జనరల్ మేనేజర్ శ్రీ ఎల్. అనంతరామ్ తెలిపారు. ప్రీ పెయిడ్ వినియోగదారుల కొరకు కాంబో STV-551 మరియు కాంబో STV-351. ఈ ఆఫర్లు మే 31, 2017 నుండి జూన్ 30, 2017 వరకు మాత్రమే. కాంబో STV ధర రూ. 551/-. ఈ STV తో రూ. 551/- ల టాక్ వాల్యూ మెయిన్ ఎకౌంట్ తో పాటు అదనంగా రూ. 100/- ల టాక్ వాల్యూ మరియు 10 ఎమ్ బి డేటా 30 రోజుల వ్యాలిడిటితో లభిస్తుంది. కాంబో STV ధర రూ. 331/-. ఈ STV తో రూ 331/- ల టాక్ వాల్యూ మెయిన్ ఎకౌంట్ తో పాటు అదనంగా రూ. 50/- ల టాక్ వాల్యూ మరియు 50 ఎమ్ బి డేటా 30 రోజుల వ్యాలిడిటితో లభిస్తుంది. పోస్ట్ పెయిడ్ వినియోగదారుల కొరకు జూన్ 1, 2017 నుండి ప్లాన్-1125 లో నెలకు 20 జిబి మరియు ప్లాన్-1525 లో నెలకు 30 జిబి ఉచిత డేటా లభిస్తుంది. వినియోగదారులు ఈ సౌకర్యాన్ని వినియోగించుకోవల్సిందిగా, మరిన్ని వివరాలకు 1503 లేదా 18001801503 ని సంప్రదించవచ్చని అనంతరామ్ చెప్పారు.
ప్రధాన మంత్రి కార్యాలయం
హిమాలయాల కు సంబంధించి విలక్షణత కలిగిన రాష్ట్రాల విషయం లో దార్శనికత పై 2001 లో ప్రధాన మంత్రి యొక్క వీడియో
హిమాలయాల తో సంబంధం కలిగిన రాష్ట్రాల ను అభివృద్ధి చేయడం కోసం తీసుకొన్న సంకల్పం బలం గా ఉందని ప్రధాన మంత్రి శ్రీ నరేంద్ర మోదీ అన్నారు.
హిమాలయాల తో సంబంధం ఉందన్న గుర్తింపు కలిగిన రాష్ట్రాల విషయం లో ప్రధాన మంత్రి యొక్క దృష్టి కోణం అనే అంశం పై రూపొందిన 2001వ సంవత్సరపు వీడియో కు శ్రీ నరేంద్ర మోదీ ఒక ట్వీట్ లో సమాధానం ఇస్తూ, అందులో -
‘‘దీనిని శేర్ చేసినందుకు మీకు ఇవే ధన్యవాదాలు. అనేక జ్ఞాపకాలను మళ్ళీ గుర్తుకు తెచ్చింది. ఆ సంకల్పం అయితే అదే విధం గా ఉందనుకోండి.. ’’ అని పేర్కొన్నారు.
హోం మంత్రిత్వ శాఖ
కోవిడ్-19పై పోరుకోసం మే 3దాకా జాతీయ దిగ్బంధాన్ని పొడిగించే నిర్ణయం ప్రజల ప్రాణరక్షణకే కావచ్చు: శ్రీ అమిత్ షా
ప్రధాని నాయకత్వంలో భారత ప్రజానీకం కోవిడ్-19పై చేస్తున్న
పోరాటం ప్రపంచానికే ఆదర్శప్రాయం: దేశీయాంగ శాఖ మంత్రి;
కోవిడ్-19పై పోరులో కేంద్ర-రాష్ట్రాల సమన్వయం ప్రశంసార్హం: శ్రీ అమిత్ షా
కోవిడ్-19పై పోరులో ముందు వరుసలోని ఆరోగ్య సంరక్షణ నిపుణులు
భద్రత సిబ్బందికి శిరసాభివందనం: దేశీయాంగ శాఖ మంత్రి;
ఆహారం, మందులు, ఇతర నిత్యావసరాల నిల్వలకు కొరత లేదు..
దేశంలోని ఏ పౌరుడూ చింతించాల్సిన అవసరం లేదు: శ్రీ అమిత్ షా
కోవిడ్-19పై పోరు దిశగా జాతీయ దిగ్బంధాన్ని మే 3వ తేదీదాకా పొడిగించాలని కేంద్ర ప్రభుత్వం నిర్ణయించింది. ఈ నిర్ణయంపై ప్రధానమంత్రికి హృదయపూర్వక కృతజ్ఞతలు తెలుపుతున్నట్లు దేశీయాంగ శాఖ మంత్రి శ్రీ అమిత్ షా ప్రకటించారు. ప్రజల ప్రాణరక్షణకే ప్రధాని శ్రీ నరేంద్ర మోదీ ఈ నిర్ణయం తీసుకుని ఉంటారని అభిప్రాయపడ్డారు. అనేక దేశాలు కోవిడ్-19 వ్యాప్తితో తల్లడిల్లుతున్న తరుణంలో ప్రధాని నాయకత్వాన భారత ప్రజానీకం ప్రపంచ మహమ్మారిని ఎదుర్కొంటున్న తీరు ప్రపంచానికే ఆదర్శప్రాయమని శ్రీ షా కొనియాడారు. ఇటువంటి సంక్షోభాల పరిష్కారంలో, ప్రజల అవసరాలను తీర్చడంలో కేంద్ర-రాష్ట్రాల మధ్య సంపూర్ణ సమన్వయానికి చాలా ప్రాముఖ్యం ఉందని పేర్కొన్నారు. ఆ మేరకు అన్ని ప్రభుత్వాలూ కలసికట్టుగా కృషిచేస్తుండటం ప్రశంసార్హమని వ్యాఖ్యానించారు. కోవిడ్-19పై పోరాటంలో ముందు వరుసన నిలిచి, ఎంతో కీలకపాత్ర పోషిస్తున్న ఆరోగ్య సంరక్షణ నిపుణులు, భద్రత సిబ్బంది తదితరులకు శిరసాభివందనం చేస్తున్నానని శ్రీ షా అన్నారు. ప్రస్తుత సంక్షోభాన్ని అధిగమించేదాకా కావాల్సిన పరిమాణంలో ఆహారం, మందులు, ఇతర నిత్యావసరాల నిల్వలున్నందున ఏ ఒక్కరూ చింతించాల్సిన అవసరం లేదని దేశీయాంగ శాఖ మంత్రిగా తాను హామీ ఇస్తున్నట్లు శ్రీ షా ప్రకటించారు.
రక్షణ మంత్రిత్వ శాఖ
ఆయుధ కర్మాగార బోర్డు కార్పొరేటీకరణ
కేంద్ర రక్షణ మంత్రిత్వ శాఖ కింద పనిచేసే ఆయుధ కర్మాగార బోర్డు ను కార్పొరేటీకరించే ప్రతిపాదనకు భద్రతా వ్యవహారాల మంత్రివర్గ సంఘం ఆమోదం తెలిపింది. 2020వ సంవత్సరం సెప్టెంబరు 29న జరిగిన సమావేశంలో ఈ మేరకు నిర్ణయం తీసుకున్నారు. ఒ.ఎఫ్.బి.ని ఒకటి లేదా అంతకంటే ఎక్కువ సంఖ్యలో,.. ప్రభుత్వ యాజమాన్యంలోని కార్పొరేట్ సంస్థలుగా మార్చేందుకు, 2013వ సంవత్సరపు కంపెనీల చట్టం కింద వాటిని రిజిస్టర్ చేసేందుకు నిర్ణయం తీసుకున్నారు.
ఒ.ఎఫ్.బి. కార్పొరేటీకరణ ప్రక్రియ కారణంగా,.. ఒ.ఎఫ్.బి. స్వయంప్రతిపత్తి మరింత మెరుగుపడి, ఆయుధాల సరఫరాలో జవాబ్దారీతనం, సామర్థ్యం పెరుగుతుంది. ప్రతిపాదిత కార్పొరేటీకరణ ప్రక్రియను వ్యతిరేకంగా సమ్మెకు పిలుపునిస్తూ ఒ.ఎఫ్.బి. కార్మికులు 2020, ఆగస్టు 4న ఇచ్చిన నోటీసును,.. సదరు నోటీసులో వారు వ్యక్తం చేసిన ఆందోళలను ప్రభుత్వం పరిగణనలోకి తీసుకుంది. 2020, నవంబరు 12 ఉదయం ఆరు గంటలనుంచి నిరవధిక సమ్మెకు పిలుపునిస్తూ, ఆయుధ కర్మాగారాలకు చెందిన రక్షణ, పౌర ఉద్యోగులకు చెందిన మూడు గుర్తింపు సమాఖ్యలు ఈ నోటీసు ఇచ్చాయి. ఒ.ఎఫ్.బి.ని కార్పొరేటీకరించాలన్న ప్రభుత్వ ప్రతిపాదనను ఈ సమాఖ్యలు వ్యతిరేకిస్తున్నాయి.
ఒ.ఎఫ్.బి. కార్పొరేటీకరణ ప్రక్రియపై పూర్తి పర్యవేక్షణ, మార్గదర్శకత్వంకోసం కేంద్ర రక్షణమంత్రి అధ్యక్షతన మంత్రులతో కూడిన ఒక సాధికార బృందాన్ని ఏర్పాటు చేశారు. బోర్డు ప్రస్తుత స్థాయినుంచి కార్పొరేటకరణకు మారే క్రమంలో ఉద్యోగుల వేతనాల, పదవీ విరమణ ప్రయోజనాల రక్షణ ప్రక్రియను, ఉద్యోగుల సర్దుబాటు ప్రణాళికను కూడా ఈ సాధికార బృందం పర్యవేక్షిస్తుంది.
సాయుధ బలగాలకు అవసరమైన సైనిక సంపత్తిని, ఆయుధాలను రక్షణ మంత్రిత్వ శాఖ పరిధిలోని ఆయుధ ఫ్యాక్టరీలు తయారు చేస్తాయి. ఈ ఆయుధ ఫ్యాక్టరీల్లో తయారైన ఉత్పాదనలను  ఎలాంటి లాభాపేక్ష లేకుండా తయారీ వ్యయం ఆధారంగా ఖరారు చేసిన ధరలకే సాయుధ బలగాలకు సరఫరా చేస్తారు. కీలకమైన ఆయుధాలను సాయుధ బలగాలకు సరఫరా చేయడానికి ఒ.ఎఫ్.బి. తయారీ ఏజెన్సీగా వ్యవహరిస్తున్నందున, వాటి ధరలను, అంతర్జాతీయ ధరలతో పోల్చడానికి వీల్లేదు.
ఈ రోజు రాజ్యసభలో డాక్టర్ సంతనూ సేన్ అడిగిన ప్రశ్నకు ఇచ్చిన లిఖిత పూర్వక సమాధానంలో రక్షణ శాఖ సహాయమంత్రి శ్రీపాద నాయక్ ఈ సమాచారం తెలియజేశారు.
బొగ్గు మంత్రిత్వ శాఖ
'ఆజాది కా అమృత్ మహోత్సవ్' వేడుకల్లో భాగంగా పారిశుధ్యంపై అవగాహన కార్యక్రమాన్ని నిర్వహించిన బొగ్గు మంత్రిత్వ శాఖకు చెందిన బీసీసీఎల్
దేశవ్యాప్తంగా జరుగుతున్న 'ఆజాది కా అమృత్ మహోత్సవ్'  వేడుకలలో భాగంగా
బొగ్గు మంత్రిత్వ శాఖకు చెందిన మినీరత్న కంపెనీ భారత్ కోకింగ్ కోల్ లిమిటెడ్ ,
పారిశుధ్యం, కోవిడ్-19 సంబంధిత జాగ్రత్తల గురించి అవగాహన కల్పించే ప్రత్యేక కార్యక్రమాన్ని నిర్వహించింది. డ్రైవ్లో భాగంగా బీసీసీఎల్ సంస్థకు చెందిన సీఎస్ఆర్ విభాగం.. జార్ఖండ్ రాష్ట్రం పూటికా బలిహారి ఏరియా ఆఫ్ ధన్బాద్ గ్రామంలోని ఎస్సీ/ ఎస్టీ/ ఓబీసీలు వంటి ప్రజల జనాభా అత్యధికంగా ఉండే అల్గోరియా బస్తీ ప్రాంతంలో 125 హ్యాండ్ శానిటైజర్లను, ముఖ మాస్క్లను పంపిణీ చేశారు. దీనికి తోడు జవహర్ నగర్ దివ్యాంగులైన పిల్లలకు ప్రత్యేకమైన అభ్యాస కేంద్రమైన పెహలా కదమ్ స్కూల్ విద్యార్థులకు, సంరక్షకులకు కూడా హ్యాండ్ శానిటైజర్లను, ఫేస్ మాస్క్లు పంపిణీ చేశారు. కార్యక్రమ నిర్వాహకులు కోవిడ్ నేపథ్యంలో విద్యార్థులకు నిత్యం చేతులు కడుక్కోవడం, మాస్క్లు ధరించడాన్ని తగిన విధంగా అలవాటు చేసుకోవడంపై అవగాహన కల్పించారు. దేశంలో జరుగుతున్న'ఆజాది కా అమృత్ మహోత్సవ్'  వేడుకలకు అనుగుణంగా ఇక్కడి విద్యార్థులు వివిధ రకాలైన పలు సాంస్కృతిక కార్యక్రమాలను ప్రదర్శించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 123 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.53 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,23,19,12,030
|
|
అందుబాటులోని నిల్వలు
|
|
18,53,90,836
123 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 18.53 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
భారత్-బ్రెజిల్-దక్షిణాఫ్రికా-అమెరికాల సంయుక్త ప్రకటన
న్యూఢిల్లీలో జి-20 శిఖరాగ్ర సదస్సు నేపథ్యంలో భారత్, బ్రెజిల్, దక్షిణాఫ్రికా, అమెరికా దేశాల అధినేతల హోదాలో మేము ఇవాళ సమావేశమయ్యాం. అంతర్జాతీయ ఆర్థిక సహకారానికి ప్రధాన వేదికైన జి-20 ద్వారా సమష్టి పరిష్కారాల అన్వేషణ పై మా ఉమ్మడి నిబద్ధతను ఈ సందర్బంగా పునరుద్ఘాటిస్తున్నాం.
అదే సమయంలో జి-20కి ప్రస్తుత, తదుపరి వరుసగా అధ్యక్ష బాధ్యతలు నిర్వర్తించనున్న మూడు దేశాల హోదాలో ప్రపంచ సవాళ్ల పరిష్కారం దిశగా భారత జి-20 అధ్యక్షతన సాధించిన చరిత్రాత్మక ప్రగతిని కొనసాగిస్తామని ప్రతినబూనుతున్నాం. ఇదే స్ఫూర్తితో ప్రపంచ బ్యాంకు అధ్యక్షుడితో సంయుక్తంగా మరింత పెద్ద, ప్రభావశీల, మెరుగైన బహుపాక్షిక అభివృద్ధి బ్యాంకుల ఏర్పాటులో జి-20 నిబద్ధతను మేము స్వాగతిస్తున్నాం. జి-20 వేదికగా సమష్టి కృషి ద్వారా ప్రపంచ ప్రజల మెరుగైన భవిష్యత్తుకు మద్దతిస్తూ మేము సాధించగలిగినదేమిటో మా నిబద్ధత స్పష్టం చేస్తుంది.
(
మంత్రిమండలి
తవాంగ్ లోని 5.99 ఎకరాల మేర విస్తరించి ఉన్న సశస్త్ర సీమా బల్ కు చెందిన భూమి ని అరుణాచల్ ప్రదేశ్ రాష్ట్ర ప్రభుత్వానికి బదలాయించేందుకు ఆమోదం తెలిపిన మత్రివర్గం
తవాంగ్ లో సశస్త్ర సీమా బల్  కు చెందిన 5.99 ఎకరాల భూమి ని మెగా ఫెస్టివల్ కమ్ మల్టిపర్పస్ గ్రౌండ్ ను నిర్మించడానికి గాను అరుణాచల్ ప్రదేశ్ రాష్ట్ర ప్రభుత్వానికి బదిలీ చేసేందుకు ప్రధాన మంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వాహనాలను నిలిపి వుంచే సదుపాయం  తో కూడిన మరి అలాగే రింగ్ రోడ్డు నిర్మాణానికి  తో కూడిన ఒక మెగా ఫెస్టివల్-కమ్-మల్టి పర్పస్ గ్రౌండ్ యొక్క నిర్మాణానికిగాను తవాంగ్ లోని ఎస్ఎస్బి క్యాంపస్ పరిధి లో 5.99 ఎకరాల విస్తీర్ణం కలిగిన భూభాగాన్ని తగినదిగా అరుణాచల్ ప్రదేశ్ ప్రభుత్వం గుర్తించింది. తదనుగుణంగా ఈ 5.99 ఎకరాల భూమి ని తమకు బదలాయించాలని రాష్ట్ర ప్రభుత్వం వారు అభ్యర్ధించారు.
భారత ప్రభుత్వం  ఇప్పటికే అరుణాచల్ ప్రదేశ్ లోని తవాంగ్ లో మెగా-ఫెస్టివల్-కమ్-మల్టి పర్పస్ గ్రౌండ్ నిర్మాణం కోసం ఒక ప్రాజెక్టు ను 2016 మార్చి నెలలో మంజూరు చేసింది. వివిధ పర్యాటక ఉత్సవాల నిర్వహణ కు ఈ మెగా-ఫెస్టివల్-కమ్-మల్టి పర్పస్ గ్రౌండ్ ను ఉపయోగించనున్నారు.
(